Pa sterf ná jacuzzi-fratsongeluk | Maroela Media
Die man van Krugersdorp in Gauteng wat byna drie maande gelede ernstige beserings opgedoen het nadat 'n jacuzzi ontplof het, is Dinsdagaand oorlede.
André van Huyssteen (30) is net na 19:00 in die waakeenheid van die Steve Biko-hospitaal in Pretoria oorlede nadat hy sepsis en 'n infeksie in die hospitaal opgedoen het.
Ilse-Marie van Huyssteen, André se vrou, het Woensdagmiddag aan Maroela Media gesê André was reeds onder verdowing uitgebring en by sy volle bewussyn, toe hy sowat twee weke gelede 'n terugslag beleef het.
Volgens Ilse-Marie het hy skielik weer aan die slaap begin raak en dit is toe dat dokters onraad vermoed het. "Hulle het bloed getrek en agtergekom daar is groot moeilikheid."
Die sepsis en infeksie het André se organe aangetas waarna "sy hele liggaam ingegee het. Ek dink persoonlik sy longe het platgeval," sê sy.
'n Emosionele Ilse-Marie verduidelik dat die afgelope drie maande wat André in die hospitaal was verskriklik uitmergelend was.
André van Huyssteen in die hospitaal. Foto: Facebook
Terwyl hy in die waakeenheid gehou is, moes 'n tweede operasie uitgevoer word om sy breinvlies te heg. Later is hy 'n derde keer geopereer nadat die wonde van die ongeluk oopgetrek het. 'n Vierde operasie is later gedoen om vog van sy brein te verwyder.
André word oorleef deur sy vrou en twee kinders, Dwayne (9) en Dandré (3).
André van Huyssteen In die nuus Jacuzzi Krugersdorp
RIV, Soveel mense sterf in Steve Biko asgv infeksie na die tyd , my pa is ook daar oorlede twee weke na sy operasie. :-(
Jy is BAIE gelukkig as jy uit n staatshospitaal kan kom sonder n kwaal of n ding wat jy daar opgetel het. Daai plekke is n gillerige besigheid….. jy wil gil vandat jy daar in stap tot jy daar uitstap.
@Andre – Ja en dan wil die ANC 'n National Health System implementeer. Dan gaan ons almal dood aan een of ander kwaal. Dit is tragiese dat die man dood is aan 'n Boiler wat ontplof. Wat van die veiligheids klep?
klink na vuil en vol kiem hospital,, hoekom sterf mense paar dae na operasie van dieselfde probleem,,,,,,iemand moet daai plek gaan ontkiem en uitspuit
Ai man dis tragies…
Maar ja steve biko hospitaal, en wel basies alle ander staats hospitale is in so toestand mens kan maar weet jy waag jou lewe om daar te gaan lê. Die Drs is baie goed maar die nasorg maw verpleegdiens is PATETIES ! Kyk ek sal ophou drink en minder eet maar my mediese fonds betaal ek ten alle koste !